[bookmark: _GoBack]KONKURS za učešće na jubilarnoj X međunarodnoj izložbi minijature „MiniFormArt“
Autorski koncept: Ana Marinović, MA primenjenih umetnosti
Mesto održavanja: BLOK galerija, Jurija Gagarina 221, Beograd
Datum otvaranja: 24. april 2026.
Žirirana izložba, prodajnog karaktera

Detalji konkursa
Konkurs za učešće na kolektivnoj, međunarodnoj jubilarnoj X izložbi na temu „MiniFormArt“, otvoren je za umetnike čiji su radovi nastali u oblastima likovnih i primenjenih umetnosti, u svim tehnikama: crtež, slika, akvarel, grafika, fotografija, kolaž, digitalni radovi, industrijski i modni dizajn, mozaik, skulptura...Zabranjeno je slati radove koje je napravila veštačka inteligencija.

Rok za prijavu: najkasnije do 10. aprila (ponoć)
E-mail za prijave: fabrikakreativna@gmail.com
Naslov e-maila: „Prijava na MiniFormArt“
Imena izabranih autora: biće objavljena do 13. aprila 2026.
Otvaranje izložbe: 24. april 2026.
Izložba traje do: 13. maja 2026.
Mesto: BLOK galerija

Kriterijumi i uslovi učešća
• Na konkursu mogu učestvovati pojedinci ili umetničke grupe koji se bave likovnom ili primenjenom umetnošću:
o članovi reprezentativnih udruženja (ULUPUDS, ULUS)
o članovi drugih umetničkih udruženja
o samostalni umetnici
o studenti umetničkih škola i fakulteta
o umetnici koji nisu članovi nijednog udruženja, ali se bave likovnom i primenjenom umetnošću
Važno: učesnici moraju biti stariji od 18 godina.
• Broj radova po učesniku: najviše dva
• Maksimalne dimenzije:
o dvodimenzionalni radovi: duža stranica  maksimalno 20 cm (sa opremom max 25cm)
o trodimenzionalni radovi: 30 × 30 × 30 cm
o kod okruglih formata: maksimalan prečnik 20 cm

Način konkurisanja
Prijava se šalje isključivo na e-mail adresu: fabrikakreativna@gmail.com, sa naznakom: „Prijava na konkurs MiniFormArt“.
Prijava se popunjava na latinici.
Potrebna dokumentacija:
1. Fotografija rada za žiriranje: JPG format, RGB mod, do 500 KB
2. Fotografija rada za katalog: 300 dpi, CMYK mod, duža strana do 15 cm
3. Naziv fotografije: sadrži ime autora i naziv rada
Podaci koji se šalju direktno u tekstu e-maila (ne Word ili PDF):
1. Ime i prezime autora
2. E-mail, telefon, adresa
3. Nazivi dela, godina nastanka, tehnika, medij, dimenzije, NETO cena
• Obavezno navesti ako je rad jako težak ili ima neke specijalne tehničke zahteve za postavku (nemamo mogućnost da busimo zidove i stavljamo tiplove, radovi se kače na ekser)
4. Kratka biografija (do 10 rečenica)
5. Obavezno navesti opciju plaćanja kotizacije, opcija 1 ili 2 (samo za umetnike koji prođu žiriranje)

Kotizacija
Opcija 1: umetnik lično donosi rad u galeriju
• Cena: 2.500 RSD (Srbija)
• Participacija uključuje troškove pripreme i štampe kataloga
• Nije moguće dostavljanje/vraćanje radova poštom
Opcija 2: organizator štampa i oprema radove
• Umetnici iz Srbije: 3.700 RSD
• Umetnici iz inostranstva: 35 EUR
• Katalog se šalje elektronski (PDF)
• Umetnici koji ne mogu lično dostaviti rad mogu odabrati ovu opciju
Prilikom prijave je obavezno označiti opciju 1 ili 2.

Napomena o dežurstvu
Za vreme trajanja izložbe biće organizovano dežurstvo na izložbi na dobrovoljnom principu (trajanje 5h, od 17h do 20h).
• Autori se dobrovoljno prijavljuju za jedan termin dežurstva, koji će naknadno biti dostavljeni umetnicima koji prođu žiriranje
• Cilj: veća sigurnost radova i profesionalniji utisak o izložbi
• Umetnici imaju priliku da lično predstave svoje radove i sebe publici
• Galerija radi svaki dan od 17h do 20h, osim nedeljom i ponedeljkom

Umetnički savet
Saša Janjić, dipl. istoričar umetnosti
Uglješa Colić, doktor likovnih umetnosti
Milena Mitrović, MA primenjenih umetnosti i vizualnog dizajna
Igor Markišić, MA primenjenih umetnosti
Ana Marinović, MA primenjenih umetnosti
Projekat realizuje: Udruženje Kreativna fabrika
Podrška: Blok galerija, Asocijacija autora, medijska podrška LookerWeekly.com i Miss Stills Photography

KLAUZULA O ODRICANJU ODGOVORNOSTI I PRAVIMA ORGANIZATORA DOGAĐAJA
Organizator će uložiti maksimalan napor u organizaciju i realizaciju izložbe, ali se odriče odgovornosti za eventualno oštećenje, gubitak ili krađu radova. Radovi neće biti predmet osiguranja zbog nedostatka finansijskih sredstava. Organizator nije odgovoran za eventualno kršenje prava intelektualne svojine trećih lica.

Umetnici koji prođu žiriranje saglasni su da organizatoru događaja predaju pravo da autorska dela umnožava radi izrade kataloga i promocije na društvenim mrežama, kao i isključivo pravo emitovanja i reemitovanja autorskih dela koja budu izložena na izložbi.
Prijavljivanjem na konkurs, učesnici prihvataju sve uslove organizatora izložbe.
Napomena: Organizator će ponuditi izlagačima mogućnost da se dobrovoljno uključe u dežurstva tokom trajanja izložbe. Svaki autor može da se prijavi za jedan termin dežurstva. Na ovaj način može se doprineti većoj bezbednosti radova, kao i ostaviti profesionalniji utisak celokupne postavke.

YouTube kanal Kreativna fabrika
Od januara 2024. godine otvoren je YouTube kanal Kreativna fabrika.
• Svi video-snimci sa otvaranja izložbi biće postavljeni na ovom kanalu
Link: YouTube Kreativna fabrika

Rok za prijave: 10. april 2026.
Mesto održavanja izložbe: BLOK galerija, Jurija Gagarina, Beograd
Datum otvaranja: 24. april u 19h
Trajanje: do 13. maja 2026. (radovi se preuzimaju 13. maja – tačno vreme biće naknadno saopšteno)

